Angel Reese

Si Angel Reese (namundag kan ika-6 kan Mayo taong 2002) sarong Amerikanong propesyonal na parakawat nin basketbol para sa Chicago Sky kan Women's National Basketball Association (WNBA). Pig-aapod siya na " Bayou Barbie " asin " Chi Barbie ",   siya nagkawat nin basketbol sa kolehiyo para sa Maryland Terrapins asin LSU Tigers.

Si Reese nag-adal sa Saint Frances Academy sa Baltimore, Maryland, kun saen siya tinawan nin onra kan McDonald's All-American kan 2020 asin pigtawan onra bilang pangaduwa sa mga parakawat sa saiyang klase kan ESPN. Nag-ayon siya sa Maryland Terrapins bilang pinakahalangkaw an ranggo na rekrut sa kasaysayan kan programa, alagad an saiyang freshman season kan 2020-21 naputol huli sa sarong bari sa toong bitis. Siya nginaranan na third-team All-American kan Associated Press bilang sarong sophomore. Kan saiyang junior season, si Reese nagbalyo sa LSU asin nagin sarong unanimous first-team All-American selection. Pinangenotan niya an LSU sa enot na nasyonal na kampeonato kaini, kun saen siya an Pinakamahusay na Parakawat. Si Reese an nagbugtak kan NCAA single-season record sa double-doubles asin an SEC single-season record sa rebounds. Bilang sarong senior, siya nginaranan na SEC Player of the Year asin sarong All-American.